A polcokon maradnak a könyvek
A csongrádi könyvnyomtatás helyzete manapság nem túl rózsás. Két nyomdában készülnek a kiadványok, amikbõl sok marad a polcokon.
A csongrádi könyvnyomtatás hagyománya az elsõ világháború után alakult ki. Az akkori legnagyobb helyi nyomdában, a Bozó bácsi félében - ami a jelenlegi Ben Joe sörözõ melléképületében volt - készültek az újságok és a könyvek. A második világáború után sokáig nem üzemelt nyomda Csongrádon. Legközelebb Szentesen, a Petõfi nyomda mûködött, ott készítették a csongrádi kiadványokat is. Ólomszedéses módszerrel dolgoztak, helyben öntötték a betûket, a maratást is ott végezték, és minden fázisát a könyvnyomtatásnak.
Napjainkban Csongrádon két nyomdában készülnek kiadványok, közülük az egyik a Raszter Könyvkiadó. – Már a ’70-es évek közepén megfogalmazódott bennem, hogy jó lenne, ha újra lenne nyomda Csongrádon – kezdi beszélgetésünket Góg János, Juhász Gyula-díjas költõ-író, a Magyar Kultúra Lovagja. - Az ÁFÉSZ-nél dolgoztam vezetõ beosztásban, hozzám tartoztak a reklámmal kapcsolatos ügyek intézése is. ’88-’89 körül szitanyomó technikával – amit autodidakta módon tanultunk meg – kezdtünk öntapadós ruha címkéket nyomtatni – mesél a kezdetekrõl a Raszter Könyvkiadó igazgatója.
Mindenféle reklám- és szóróanyagot készítettek, mire lassan kitanulták a szakmát. 1987-ben alapították meg a Raszter Könyvkiadót, 1990-tõl a csongrádi cégek dekorációs- és reklám anyagait is õk nyomtaták. Közben a cég érdeklõdése a könyvnyomtatás irányába nyitott. Elsõ ilyen munkájuk a Batsányi János Gimnázium évkönyve volt. – Fokozatosan beleástuk magunkat a könyvek világába. Szakmai és alternatív tankönyveket is kiadtunk. 2002-tõl már szépirodalmi könyveket is nyomtattunk – mondta Góg János.
A Raszter Könyvkiadó napjainkban is a szépirodalmi könyvek menedzselését végzi. Kis kiadó lévén évi 8-10 könyv sorsát egyengetik a kézirat kézhez vételétõl a kiadásig. Komolyabb nyomtatásokat már egy szegedi társnyomdával összefogva végzik. Csongrádon a Föveny címû irodalmi folyóiratot készítik. Góg János maga is publikál. Két társával még gimnazistaként indították el a Diákszáj címû folyóiratot. ’69-ben jelentek meg az elsõ komolyabb írásai országos lapokban, melyeket azóta is számos követett. Több saját kötetet is megjelentetett, egyik alapító tagja a Csongrádi Irodalmi Körnek, ami immár 43 év óta mûködik sikerrel.
Barátjának tudhatta Faludy Györgyöt, a magyar költõ fejedelmet is, akinek 2006-ban bekövetkezett halála után, 2010 óta Faludy György Irodalmi Kör néven éltetik tovább a hagyományt. Az irodalmi mûhely 2000 óta 8 nemzetközi szintû pályázatot hirdetett meg – minden évben más témakört megadva -, melyre minden alaklommal több száz pályamû szigorú zsûrizésével kiválasztott alkotásokból adtak ki egy-egy kötetet. – Ma Magyarországon sok féle és szép könyv jelenik meg, ami nagyon jó. Mégis azt tapasztalom, hogy ez a sok szép kiadvány többnyire a polcokon vagy a raktárakban marad.
Csongrád könyv